Pariisi veekeskus

Pariisi Olümpia veekeskus (prantsuse keeles Centre aquatique olympique) on Prantsusmaal Saint-Denis's asuv veekeskus, kus toimusid 2024. aasta suveolümpiamängude paljud veespordivõistlused. Asub Plaine Saulnier' südames Stade de France'i vastas, kus seda ühendab üle A1-autotee kulgev jalgsild, kus korraldati vettehüppe-, veepalli- ja ujumisvõistlused. 2017. aasta juunis sai tulevase veekeskuse ametlikuks nimeks Olümpia veekeskus. Nurgakivi pandi 19. detsembril 2017 Prantsuse Vabariigi presidendi Emmanuel Macroni juuresolekul. Pariisi veekeskus avati pidulikult 4. aprillil 2024. Pärast olümpiamänge avatakse see koht avalikuks kasutamiseks 2025. aasta juunis. Olümpia veekeskus mahutas olümpiamängudel 5000 inimest ja pärast mänge vähendatakse seda 2500-le. See ehitati endise Engie uurimiskeskuse kohale Plaine Saint-Denis' naabruses, Stade de France'ist läänes. Keskuses on kaks 50-meetrist basseini, millest üks on kaetud ja teine vabaõhubassein, samuti vettehüppebassein ja veepallibassein. Hoone projekteeriti jätkusuutlikult, sisaldades selliseid funktsioone nagu taaskasutatud plastist valmistatud istmed ja madalamad basseinid, et piirata kütteks vajaminevat energiahulka. Pärast mänge kasutatakse keskust kõrgetasemelisteks treeninguteks ning piirkondlikeks ja vabariiklikeks võistlusteks. See on avatud ka üldsusele.